kardosdrur/scandi-wiki huggingface dataset:
Paul Wiesner

Paul Wiesner (født 9. oktober 1855, død 1. oktober 1930 i Berlin) var en tysk sejler, som deltog i de olympiske lege 1900 i Paris. 
 
Wiesner var styrmand på den tyske båd Aschenbrödel ved legene i 1900. Reglerne krævede, at alle både, der skulle konkurrere i klasserne op til 10 tons, indledningsvis skulle deltage i en åben konkurrence, og her var Aschenbrödel med. Kun syv både gennemførte inden for tidsgrænsen, hvoraf to blev diskvalificeret. Den britiske båd Scotia vandt med to minutters forspring til Aschenbrödel, der blev nummer to, mens den franske båd Turquoise blev nummer tre, yderligere næsten fjorten minutter bagude.

Aschenbrödel stillede også op i klassen ½-1 tons og vandt denne klasses første løb, men blev efterfølgende diskvalificeret for at veje for meget. Tyskerne stillede derpå op i andet løb i klassen 1–2 ton og skubbede de forreste både fra denne klasses første sejlads en position ned, idet de vandt sejladsen foran den schweiziske båd Lérina og Marthe fra Frankrig. Mandskabet på Aschenbrödel var Georg Naue, Heinrich Peters, Ottokar Weise og Paul Wiesner.

Aschenbrödel var ejet af Wiesner og Viktor Hoesch, der ikke deltog i legene.

Referencer

Eksterne henvisninger 

Sejlsportsfolk fra Tyskland
Deltagere for Tyskland ved sommer-OL 1900
Olympiske sølvmedaljevindere fra Tyskland
Olympiske mestre fra Tyskland
Ottokar Weise

Ottokar Weise var en tysk sejler som deltog i de olympiske lege 1900 i Paris. 
 
Weise var med på den tyske båd Aschenbrödel ved legene i 1900. Reglerne krævede, at alle både, der skulle konkurrere i klasserne op til 10 tons, indledningsvis skulle deltage i en åben konkurrence, og her var Aschenbrödel med. Kun syv både gennemførte inden for tidsgrænsen, hvoraf to blev diskvalificeret. Den britiske båd Scotia vandt med to minutters forspring til Aschenbrödel, der blev nummer to, mens den franske båd Turquoise blev nummer tre, yderligere næsten fjorten minutter bagude.

Aschenbrödel stillede også op i klassen ½-1 tons og vandt denne klasses første løb, men blev efterfølgende diskvalificeret for at veje for meget. Tyskerne stillede derpå op i andet løb i klassen 1–2 ton og skubbede de forreste både fra denne klasses første sejlads en position ned, idet de vandt sejladsen foran den schweiziske båd Lérina og Marthe fra Frankrig. Mandskabet på Aschenbrödel var Paul Wiesner (styrmand), Heinrich Peters, Georg Naue og Ottokar Weise.

Referencer

Eksterne henvisninger 

Sejlsportsfolk fra Tyskland
Deltagere for Tyskland ved sommer-OL 1900
Personer i 1900-tallet
Deltagere for Tyskland ved sommer-OL 1900
Olympiske sølvmedaljevindere fra Tyskland
Olympiske mestre fra Tyskland
Georg Naue

Georg Naue var en tysk sejler som deltog i de olympiske lege 1900 i Paris. 
 
Naue var med på den tyske båd Aschenbrödel ved legene i 1900. Reglerne krævede, at alle både, der skulle konkurrere i klasserne op til 10 tons, indledningsvis skulle deltage i en åben konkurrence, og her var Aschenbrödel med. Kun syv både gennemførte inden for tidsgrænsen, hvoraf to blev diskvalificeret. Den britiske båd Scotia vandt med to minutters forspring til Aschenbrödel, der blev nummer to, mens den franske båd Turquoise blev nummer tre, yderligere næsten fjorten minutter bagude.

Aschenbrödel stillede også op i klassen ½-1 tons og vandt denne klasses første løb, men blev efterfølgende diskvalificeret for at veje for meget. Tyskerne stillede derpå op i andet løb i klassen 1–2 ton og skubbede de forreste både fra denne klasses første sejlads en position ned, idet de vandt sejladsen foran den schweiziske båd Lérina og Marthe fra Frankrig. Mandskabet på Aschenbrödel var Paul Wiesner (styrmand), Heinrich Peters, Ottokar Weise og Georg Naue.

Referencer

Eksterne henvisninger 

Sejlsportsfolk fra Tyskland
Tyskere i 1900-tallet
Deltagere for Tyskland ved sommer-OL 1900
Olympiske sølvmedaljevindere fra Tyskland
Olympiske mestre fra Tyskland
John London

John Edward Jack London (født 13. januar 1905, død 2. maj 1966) var en britisk atlet som deltog i de olympiske lege 1928 i Amsterdam.

London vandt to olympiske medaljer under OL 1928 i Amsterdam. Han kom på en andenplads i 100-meter-løb efter Percy Williams fra Canada. Han var også med på det canadiske stafethold som kom på en tredjeplads i 4 x 100 meter efter USA og Tyskland. De andre på holdet var Cyril Gill, Teddy Smouha og Walter Rangeley.

Eksterne henvisninger 
 http://www.sports-reference.com/olympics/athletes/lo/jack-london-1.html 

Sprintere fra Storbritannien
Gastone Pierini

Gastone Pierini (født 27. september 1899 i Ancona, død 1967 i Brasilien) var en italiensk vægtløfter, som deltog i fire olympiske lege i mellem de to verdenskrige.

Pierini voksede op i Egypten og deltog ikke i de italienske mesterskaber i brydning. 
 
Pierinis første OL var 1924 i Paris. Han stillede op i letvægt (højeste vægt for atleterne var 67,5 kg) og løftede i alt 392,5 kg, hvilket rakte til en delt tolvteplads.

Ved OL 1928 i Amsterdam deltog han i samme vægtklasse og blev denne gang nummer otte med 282,5 kg.

Fire år senere ved OL 1932 i Los Angeles deltog Pierini igen i letvægt, og han løftede her i alt 302,5 kg, hvilket sikrede ham bronze. Guldmedaljevinderen René Duverger fra Frankrig løftede 325,0 kg, mens Hans Haas fra Østrig kom på en andenplads med 307,5 kg. Der var blot seks vægtløftere fra seks lande i konkurrencen.

Hans sidste OL var 1936 i Berlin, hvor han (fortsat i letvægt) løftede 300,0 kg, hvilket gav ham en tiendeplads.

I slutningen af anden verdenskrig og årene lige efter tilbragte han i en krigsfangelejr i Egypten, sandsynligvis interneret som civilist. Efter løsladelsen emigrerede han til Brasilien, hvor han levede resten af sit liv.

Referencer

Eksterne henvisninger 
 

Vægtløftere fra Italien
Deltagere for Italien ved sommer-OL 1924
Deltagere for Italien ved sommer-OL 1928
Deltagere for Italien ved sommer-OL 1932
Deltagere for Italien ved sommer-OL 1936
Olympiske bronzemedaljevindere fra Italien
Cargados Carajos

Cargados Carajos (også kendt som Saint Brandon Rocks) er en gruppe på 16 øer, som ligger på et koralrev i det Indiske Ocean. Øgruppen tilhører Mauritius, som ligger ca. 300 kilometer længere syd.

Øerne består bare af hvide sandstrande omkranset af det blågrønne hav. Det totale areal er 1,3 km2. De største øer er Albatross Island, Raphael, Avocaré, Coco Island og Île du Sud. Øerne har en lille kreolsk befolkning.

Mauritius
Atoller
Øgrupper i Indiske Ocean
Atol das Rocas

Atol das Rocas eller Rocasatollen er en atol i det sydlige Atlanterhav (3°52' S 33°49 V). Atollen tilhører delstaten Rio Grande do Norte i Brasilien og ligger 260 kilometer nordøst for Natal og 145 kilometer nord for øen Fernando de Noronha. Atollen blev opdaget i 1503. 

Atol das Rocas har en oval form og er 3,7 km lang og 2,5 km bred. Atollen består hovedsageligt af koraler og rødalger. Koralringen er næsten lukket med en 200 meter bred kanal på nordsiden og en meget smallere kanal på vestsiden. Lagunen er op til 6 meter dyb og har et areal på 7,5 km². Landarealet er på til sammen 0,36 km². Dette består af to småøer på vestsiden, Cemitério og Farol Cay. Det højeste punkt er en seks meter høj sandbanke på den sydlige del af Farol Cay. På begge småøer vokser der græs, buske og nogle få palmer. Dyre- og insektlivet består af blandt andet skildpadder, krabber, sandlopper, store kakerlakker og forskellige fuglearter. I søen rundt om atollen lever hajer og delfiner.

På Farol Cays nordlige del ligger et fyrtårn, som tilhører Brasiliens kystvagt. Fyret har været i drift siden begyndelsen af 1960'erne. Tæt ved siden af ligger ruinerne af et tidligere fyrtårn fra 1933.

Atol das Rocas og søområderne rundt om er i dag et 320 km² stort marinbiologisk reservat. Siden 2001 har reservatet været klassificeret som verdensarv sammen med øen Fernando de Noronha.

Eksterne henvisninger 
 Sigep – Universidade de Brasília – SIGEP – Rocas Atoll  (engelsk)
 UNSECO World Heritage Centre – Brazilian Atlantic Islands: Fernando de Noronha and Atol das Rocas Reserves (engelsk)
 Das einsame Riff im Südatlantik: Atol das Rocas  (tysk)

Atoller
Verdensarvsområder i Brasilien
Øer i Brasilien
Øer i Atlanterhavet
Bassas da India

Bassas da India er en fransk atol i det Indiske Ocean beliggende i den sydlige del af Mozambique-kanalen, midtvejs mellem Madagaskar og Mozambique.

Atollen er for det meste dækket af vand ved højt tidevand, kun nogle klipper på atollens nordside når over havoverfladen. Atollen har ingen vegetation.

Området rammes af cykloner.

Madagaskar kræver suverænitet over atollen.

Historie 
Bassas da India blev først opdaget af portugisiske opdagelsesrejsende tidligt i 1500-tallet.

I 1897 blev atollen annekteret af Frankrig.

Atollen blev fra 1968 og frem til 3. januar 2005 administreret af den franske region Réunion, men er nu underlagt Îles éparses i De Franske Sydterritorier (fransk: Terres australes et antarctiques françaises – TAAF)

Eksterne henvisninger 

Øer i Frankrig
Øer i Afrika
Atoller
Réunion
Omstridte områder
Ernst Gaupp

Ernst Wilhelm Theodor Gaupp (13. juli 1865 i Beuthen – 23. november 1916) var en tysk anatom.

Gaupp studerede i Breslau, blev Dr. med. 1889 og var derefter assistent ved anatomisk institut i Breslau og lærer ved Kunstakademiet. Privatdocent i anatomi blev han 1893, prosektor anat. i Freiburg 1895 og professor extraord. dér 1897. 

Han skrev over frøens anatomi, over hjernekassens udvikling hos hvirveldyrene og over flere morfologiske spørgsmål. 

Anatomer fra Tyskland
Hjernekasse

I menneskets anatomi er hjernekassen den øvre og bagerste del af kraniet, som danner en beskyttende kasse omkring hjernen. Resten af kraniet kaldes ansigtskraniet.

I komparativ anatomi bliver hjernekassen nogle gange brugt som synonym med endokraniet eller chondrokraniet.

Bestanddele 
Hjernekassen dannes af nedenstående seks knogler:
 Isseben (1 par, Latin: Os parietale)
 Kileben (Os sphenoidale)
 Nakkeben (Os occipitale)
 Pandeben (Os frontale)
 Siben (Os ethmoidale)
 Tindingeben (1 par, Os temporale)

Hjernekassen beskrives som regel ved at opdele denne i to dele kaldet theca cranii og basis cranii, hvor sidstnævnte beskrives som hhv. basis cranii interna og basis cranii externa. Theca cranii er den del af kraniet, der kan ses oppefra, basis cranii externa er den del af kraniet, der kan ses nedefra, når underkæben er fjernet, og basis cranii interna er den del af kraniet, der kan ses oppefra, når theca cranii er fjernet.

Referencer 

Skelet
P. Christensen a/s

P. Christensen a/s er en bilforhandler grundlagt i 1924, der primært forhandler Mercedes-Benz. Virksomheden har fire afdelinger i Odense, Kolding, Rødekro og Padborg. Virksomheden er familieejet, og i dag er det tredje generation af familien, der driver den.

Produkter
Virksomheden forhandler alle modeller af Mercedes-Benz, Smart Peugeot samt reservedele og udstyr til disse. Tidligere forhandlede virksomheden også de amerikanske mærker, Jeep, Chrysler og Dodge, hvorfor der stadig udføres autoriseret service og reparationer af disse mærker fra virksomhedens værksteder.

Desuden er virksomheden autoriseret OMNIplus-partner for EvoBus og yder autoriseret service og reparationer på Setra-busser og Mercedes-Benz-busser.

Historie 
I 1924 begyndte virksomheden at sælge automobiler i Kolding. I 1935 begyndte den at forhandle Merzedes-Benz og er således den ældste Mercedes-Benz-forhandler i Danmark. I 1948 kom anden generation, H.P. Christensen, ind i virksomheden, mens tredje generation, P. Christensen, trådte ind i 1991. Her overtog anden og tredje generation en filial af den tidligere Mercedes-importør Bohnstedt-Petersen.

I 2002 åbnede virksomheden i fællesskab med DaimlerChrysler Distribution AS og Ejner Hessel A/S, Danmarks største center for handel med brugte personbiler, Mercedes-Benz Starmark i Vejle på 6.500 kvadratmeter, som de trådte ud af i 2010. I 2003 overtog virksomheden Brdr. Platz A/S, og dermed forhandling og service af DaimlerChryslers-produkter i Sønderjylland.

I 2005 blev datterselskabet P. Christensen Biludlejning A/S (nu Rent-a-Star / Lease-a-star) etableret som selvstændigt selskab, med henblik på styring af koncernens interne flådepark.

Bilforhandlere og autoværksteder i Danmark
Biludlejningsfirmaer
Etableret i 1924
Virksomheder i Kolding
Bilforhandlerkæder i Danmark
Richard Mayo

Richard Walden Mayo (12. juni 1902 i Massachusetts – 10. november 1996 i Florida) var en amerikansk sportsudøver som deltog i de olympiske lege 1928 i Amsterdam og 1932 i Los Angeles.

Mayo vandt en bronzemedalje i moderne femkamp under OL 1932 i Los Angeles. Han kom på en tredjeplads efter Johan Gabriel Oxenstierna og Bo Lindman begge fra Sverige.

Eksterne henvisninger 

Moderne femkæmpere fra USA
Olympiske bronzemedaljevindere fra USA
Medaljevindere ved sommer-OL 1932
Thujon

Thujon er en monoterpen der bl.a. forekommer i planten almindelig thuja (Thuja occidentalis). Forgiftninger med dødelig udgang er forekommet hos mennesker og husdyr ved indtagelse af plantedele, der indeholder thujon. Arbejde med træ fra f.eks. thuja kan udløse eksem.

Thujon findes også i planten havemalurt.

Thojons molvægt er 152,23 g/mol og dets CAS-nummer er 546-80-5

Kilder 

Ketoner
Monoterpener
Sporran

En sporran er en mavepung. Den er en del af tilbehøret til den traditionelle skotlandske klædedragt. De tre mest almindelige typer er hverdags-, semi- og festsporran.

Se også
 Pung
 Brystpung

Tasker
Beklædningsgenstande
Kultur i Skotland
Pengebeholdere
Landkreis Hameln-Pyrmont

Landkreis Hameln-Pyrmont er en  Landkreis i den sydlige del af Niedersachsen. Den grænser mod vest til den nordrhein-westfaliske Kreis Lippe, mod nord til  Landkreis Schaumburg og til  Region Hannover, mod øst til Landkreis Hildesheim og mod syd til Landkreis Holzminden.

Geografi
Landkreis Hameln-Pyrmont ligger i  Weserbergland ved floden  Weser (Oberweser).

Byer og kommuner 
Kreisen havde   indbyggere pr.

Eksterne kilder og henvisninger

 Officiel Website
Son Doong

Sơn Đoòng er en hule eller grotte i Vietnam, i nationalparken Phong Nha-Ke Bang, i provinsen Quang Binh.

Son Doong grotten ligger 450 km syd for Hanoi, 1230 km nord for Ho Chi Minh-byen og 40 km nord for provinshovedstaden Dong Hoi.

Grotten blev opdaget af en lokal mand, og blev internationalt annonceret af en britisk gruppe.

De britiske opdagelsesrejsende hævdede, at grotten er den største hule i verden.

Noter

Eksterne henvisninger 
 Mark Jenkins: Conquering an Infinite Cave - There’s a jungle inside Vietnam’s mammoth cavern. A skyscraper could fit too. And the end is out of sight, - fra National Geographic, januar 2011

Grotter i Vietnam
Quang Binh
Michael Schwartzbach

Michael Ignatieff Schwartzbach (født 15. august 1961, død 29. april 2018) var datalog fra Aarhus, Danmark.
 
Schwartzbach var fra 1984 forbundet med Aarhus Universitet, og var fra 2009 ansat som professor. Han var medforfatter af bogen An Introduction to Xml And Web Technologies sammen med Anders Møller.

Fodnoter 

Videnskabsfolk fra Danmark
KasiGroup

KasiGroup er et dansk firma der fik succes ved at forhandle Pandora-smykkeserien i blandt andet Tyskland. Selskabet blev stiftet af Jesper Nielsen.

Firmaet indgik en af de største sponsoraftaler i danmarkshistorien i 2005 med Brøndby IF. Fra 2009 blev firmaet involveret i driften af håndboldklubben AG Håndbold og senere AG København. Den 13. juli blev det offentligtgjort, at Jesper Nielsen trak sig som bestyrelsesformand for AG København og samtidig satte sin andel af klubben til salg.

Eksterne henvisninger

Referencer

Smykkevirksomheder i Danmark
Harve

En harve er et jordbearbejdningsredskab, der bruges til at bearbejde jorden på forskellig vis. Harver kan have forskellig udformning og har navn efter deres funktion og opbygning. Eksempelvis fjederharve, tallerkenharve, rotorharve og fingerharve.

Moderne typer af harver

Fjederharve 
En fjedertandharve med fjedrene tænder/takker benyttes som såbedsharve, ukrudsharve eller som stubharve.

Tallerkenharve 
En tallerkenharve er en harve med tallerkenlignende roterende knivblade, der bearbejder jorden. Denne type harve går relativt let i jorden, behøver begrænset trækkraft og går ikke så dybt i jorden.

Rotorharve 

En rotorharve har knivblade i forskellige former, som roterer ved stor hastighed gennem traktorens kraftoverføring. Rotorharven kan bruges i stedet for en plov, hvormed man sparer at dybdepløje. Den giver dog ikke den samme ukrudtsbekæmpelse som opnås ved dybdepløjning.

Fingerharve 
En fingerharve er en harve med stive tænder, som går lodret i jorden. Den bruges primært til ukrudtsbekæmpelse i kornmarker.

Historie 
Op gennem historien har mange forskellige typer harver været anvendt. Brakharver og lette frøharver fx Almindelige ukrudtsharver har lige, butspidsede, mejseldannede og i tværsnit halvrunde tænder. Svensk-harven indførtes omkring 1840 i dansk landbrug af N.E. Hofman Bang. Svensk-harver medførte en revolution i jordbearbejdningen, idet den erstattede ploven ved forårsbehandlingen forud for såning af korn.

En forbedret og større form er Fogh’s patentharve. Samme tandform som svensk-harven er anvendt i sæddækkeren. Denne harve fik i sidste fjerdedel af 1800-tallet en betydelig udbredelse til nedharvning af bredsået sæd. Fra begyndelsen af 1900-tallet begyndte harver med fjedrende eller elastiske tænder af jern eller stål at brede sig.

Harvens tænder kan være lige og tilspidsede som på fold-harven eller den gamle danske harve, der generationer igennem og indtil midten af 1800-tallet var forbavsende hurtigt og synes foreløbig at fortrænge både sæddækker og svensk-harver. Fjedertands-harven fremstilles i reglen med hjul og kaldes hyppigt "kultivator".

Eksterne henvisninger 
Salmonsens Konversationsleksikon, 2. udgave, bind X, s. 933-934; opslag: Harve

Landbrugsredskaber
Weserbergland

Weserbergland er et op til 527.8 meter højt Mittelgebirgeområde på begge sider af floden Weser mellem Hannoversch Münden og Porta Westfalica og en del af Niedersächsischen Berglands i Niedersachsen, Hessen og Nordrhein-Westfalen i Tyskland.

Geografi 

I Weserbergland findes store skovområder som Teutoburgerskoven, Solling, Süntel og Wiehengebirge med store bøge- og egeskove.
Weserbergland er ud over hele den øvre Weserdal mellem Hann. Münden og Porta Westfalica af landskaberne
 

Det største skovareal i Weserbergland er Solling.

Ofte medregnes flere mittelgebirge- og højdedrag til Weserbergland , f.eks:

Byer i området

Kultur 
I Weserbergland har man udviklet en lokal arkitektur; Mellem 1520 og 1640 opstod her den såkaldte Weserrenæssance.

Mange kender Rottefængeren fra Hameln, den fra Bodenwerder stammende „Løgnebaron“ Karl Friedrich Hieronymus von Münchhausen.

Mange af Brødrene Grimms eventyr foregår i Weserbergland for eksempel Snehvide, der foregår i Alfeld.

Turisme 
For turister er der ud over de ovennævnte historiske byer, Naturpark Weserbergland Schaumburg-Hameln und Naturpark Solling-Vogler, den 500 kilometer lange cykelrute Weserradweg langs Weser.

Nævnes kan også drypstenshulen Schillat-Höhle, Tonenburg i Höxter-Albaxen og Wildpark Neuhaus

Literatur 
 Petra Widmer, Sigurd Elert: Gärten im Weserbergland. Eine Reise zu Parks und Gärten entlang der Weser. Mitzkat, Holzminden 2004, .
 Felicitas Hoppe: Das Weserbergland. In: Thomas Steinfeld (Hrsg.): Deutsche Landschaften. S. Fischer, Frankfurt am Main 2003, .
 Weserbergland. Romantisches Bergland zwischen Münden und Porta Westfalica.

Eksterne kilder/henvisninger 

 Weserbergland Tourismu
 Motorradreisen im Weserbergland

Mittelgebirge
Bjerge i Tyskland
Landskaber i Niedersachsen
Landskaber i Nordrhein-Westfalen
Landskaber i Hessen
Weserrenæssance

Weserrenæssance er betegnelsen for en  arkitektonisk stil som voksede frem i området omkring floden Weser i Tyskland 1500- og 1600-tallet.

I cirka 100 år, fra og med  1520, oplevede  området omkring Weser en økonomisk blomstringsperiode hvor man lod bygge og restaurere et stort antal slotte, borge, rådhuse, større  gårde og boligejendomme. Man  byggede man både stenhuse og bindingsværkshuse i stilen og den indeholder visse typiske stilistiske træk som kunses i dette område som ekempelvis visse gavle og karnaplignende  udbyggninger helt ned til jorden.

Stilen er  eklektisk og skulle skildre de trends og tendenser som var populære i denne periode i det øvrige Europa.

Eksterne kilder og henvisninger

Straße der Weserrenaissance 

Renæssance
Hessens historie
Initiativ

Initiativ (lat. initium, begyndelse), et begreb i forbindelse med at tage beslutninger, evnen til at igangsætte tiltag samt tilskyndelse til at foretage en handling.

I politisk betydning kan det være retten til at forelægge et forslag medens det i krig, sport og spil kan det være bestemmelsesretten til at fastlægge hvilke midler som skal anvendes,

Begreber med særlig fagspecifik betydning
Hans Buchardt

Hans Severin Buchardt (30. november 1893 i København – 10. november 1947) var en dansk atlet. Han var medlem af Hafnia IF.

Buchardt vandt DM på maraton tre år i træk 1916-1918.

Danske mesterskaber 
  1916 Maraton* 2,51,15
  1917 Maraton* 2,51,15
  1918 Maraton* 2,46,34 *40 km

Maratonløb 
1916
 2,51,15 1. plads 14. maj Veksø DM
1917
 2,51,15 1. plads 3. juni København DM
1918
 2,42,15 2. plads 6. oktober Helsingborg
 2,45,10 3. plads 22. september København
 2,40,37 2. plads 15. september Stockholm
 2,45,09 6. plads 15. juli 1918 Malmø
 2,46,33,3 1. plads 16. juni København DM

Eksterne henvisninger 
 Statletik.dk – Profil – Hans Buchardt
 DAF i tal – Hans Buchardt
 FIFs Historie gennem 100 år 
 World Marathon Rankings for 1916 ,1917  og 1918  
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Atleter fra Frederiksberg IF
Danskere i 1900-tallet
Personer fra København
Maratonløbere fra Danmark
The Promise (Boban Marković Orkestar-album)

The Promise er et studiealbum udgivet af det serbiske roma Balkan brassband Boban Marković Orkestar featuring Marko Marković. Albummet er indspillet i 2005 i Studio Highland i Beograd i Serbien. Producere er Ben Mandelson og Rob Keyloch. Albummet blev udgivet på Piranha Musik.

Sporliste 

Album fra 2005
Album fra Serbien
Janet Reno

Janet Reno (født 21. juli 1938 Miami, Florida, USA – død 7. november 2016 samst) var en amerikansk jurist som var USAs justitsminister fra 1993 til 2001. Hun var den første kvinde i dette embede. Hun studerede ved Cornell University og Harvard Law School. Hendes far, Henry Reno, var en immigrant fra Danmark, og hed oprindelig Rasmussen. Da hun kom med i Bill Clintons regering, var hun én af to dansk-amerikanere, den anden var finansministeren Lloyd Bentsen.

Den 7. november 2016 døde Janet Reno af komplikationer af Parkinsons sygdom , som hun var blevet diagnosticeret med i 1995.

Jurister fra USA
Personer fra Miami
Dansk-amerikanere
Justitsministre fra USA
Advokater fra USA
Kvindernes æresgalleri i USA